ශ්‍රී ලංකාවේ ධීවර කර්මාන්තය මේ වනවිට ජාත්‍යන්තරව පිළිගැනීමකට ලක්වී ඇතැයි ධීවර හා ජලජ සම්පත් සංවර්ධන ඇමැති රාජිත සේනාරත්න මහතා කියයි.ධීවර සම්පත් නෙළා ගැනීමේ දී ශ්‍රී ලාංකේය ධීවරයන් නීතිවිරෝධී, වාර්තා නොවන, අක්‍රමවත් (Iuu) ධීවර කර්මාන්තයේ යෙදෙන බවට යුරෝපා සංගමය පසුගිය කාලයේ දිගින් දිගටම අප රටට චෝදනා එල්ල කළ ද මේ වනවිට ඔවුන් අප රටේ ධීවර කර්මාන්තය ප්‍රශංසාවට ලක් කර ඇතැයි ද ඇමැතිවරයා පවසයි.පසුගියදා බ්‍රසල්ස්හි දී රැස් වූ යුරෝපා සංගමය, අප රටේ පසුගිය වසර ගණනාවක සිදුවූ මෙම වැරදි නිසා මෙරට ධීවර කර්මාන්තයට කහ කාඩ්පත ශ්‍රී ලංකාවට නිකුත් කර තිබුණ ද තමන් එම කොමිසමේ අධ්‍යක්ෂ ජනරාල්වරිය සමඟ සිදු කළ සාකච්ඡාවල දී එම මතය වෙනස් කිරීමට සමත් වූ බවද ඇමැතිවරයා කියයි.යුරෝපා සංගමය කහ කාඩ්පත් නිකුත් කිරීමට එක් හේතුවක් ලෙස අප ධීවර යාත්‍රා සහ ධීවරයන් වෙනත් රටවල මුහුදු සීමා උල්ලංඝනය කිරීම පෙන්වාදිය හැකි බව පැවැසූ ඇමැතිවරයා වසර 2010 දී ධීවර යාත්‍රා 13ක්, 2011දී යාත්‍රා 11ක්, 2012දී යාත්‍රා 01ක් ලෙස සටහන් වූ එම යාත්‍රා ප්‍රමාණය මෙම වසරේ දී 0 ලෙස දත්ත සටහන් වී ඇති බවද අවධාරණය කරයි.මෙරට ධීවර කර්මාන්තය පිළිබඳව දැන් අප ලොග් සටහන් පවත්වාගෙන යාම පිළිබඳව අමාත්‍ය උපදේශක ආචාර්ය එස්.